### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen besluttede på møde den 18. september 2024, at der skal udarbejdes en ny lokalplan for Gisselørekvarteret, med henblik på at tilrette den gældende, bevarende lokalplan nr. 540. Sagen giver en status på sagen og orienterer om den videre proces.

## Indstillinger

Chefen for Plan, Byg og Miljø indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

*Yngve Johansen blev i foråret 2024 afholdt et borgermøde med beboere og grundejere om den gældende lokalplan nr. 540 for Gisselørekvarteret. De emner som blev fremsat på borgermødet den 9. april 2024 blev drøftet af Teknik- og Miljøudvalget på møde den 13. juni 2024. På baggrund af administrationens vurdering af drøftelserne blev sagen forelagt politisk i september 2024 med henblik på at beslutte, om der skulle ske planmæssige ændringer for området.

Kommunalbestyrelsen besluttede, at lokalplanen skal tilrettes, dvs. at der skal udarbejdes en ny lokalplan, og tilsluttede i øvrigt Økonomiudvalgets bemærkninger, der omhandlede:

* Bestemmelserne om materialevalget til vinduer og døre revideres, så andre materialer end træ kan anvendes, men hvor det visuelle udtryk bevares.
* Hvis der undtagelsesvis er andre forhold i lokalplan, hvor et helt særligt materialevalg pålægges, og hvor materialerne er svære at fremskaffe, kan der ligeledes åbnes op for andre materialer, der kan sikre det visuelle udtryk.
* Lokalplanen tilrettes sprogligt, så den er lettere at forstå

*Proces*Administrationen har efterfølgende igangsat et arbejde med at foretage en opdateret registrering af alle ejendomme inden for lokalplanens område. Registreringen omhandler eksempelvis oplysninger om ejendommenes tilstand, håndværksmæssige tradition, udformning og farver, og hvilke typer tagbelægning, vinduer og døre ejendommen indeholder. Desuden er tilstedeværelsen af fx skorsten, kviste mv. registreret.

Registreringen vil danne grundlag for at revidere relevante bestemmelser i lokalplanen, og tilhørende redegørelse og vejledning. Målet er at bestemmelserne bliver mere entydige og lemper på de specifikke forhold, der politisk er efterspurgt.

*Tidsplan*Administrationen arbejder videre med at bearbejde registreringerne, og forventer på oktobermødet at kunne fremlægge resultatet med anbefalinger til, hvordan disse omsættes i lokalplanen. Herefter forventer administrationen at kunne fremlægge et forslag til ny lokalplan i første kvartal 2026.

## Økonomiske konsekvenser

Ingen.